નવાઈની વાત એ રહી કે આઈસીસીના વન-ડે અને ટી-૨૦ રેન્કિંગમાં નંબરવન ખેલાડી દક્ષિણ આફ્રિકાના ઈમરાન તાહીરને એક પણ ફ્રેન્ચાઈઝીએ ખરીદવામાં રસ ન દાખવ્યો. ક્રિકેટના ખેરખાંઓ પણ આનાથી આશ્ચર્યમાં મુકાઈ ગયા. આવું કેટલાક ભારતીય ખેલાડીઓ સાથે પણ બન્યું. ઈશાંત શર્મા, ઈરફાન પઠાણ, પ્રજ્ઞાન ઓઝાને ખરીદવા એક પણ ટીમ આગળ આવી નહોતી. તો જે તે ફ્રેન્ચાઈઝીએ તેના હોમ ગ્રાઉન્ડના લોકલ બોયને ન ખરીદતા સ્થાનિક ફેન્સમાં વિરોધનો સૂર ઊઠતો દેખાયો છે.